Sun Yanan. Sun Yanan (; tugʻ. 1992-yil 15-sentyabr, Fengcheng, Lyaonin, Xitoy) — xitoylik erkin kurashchi, 48 kg gacha va 50 kg gacha vazn toifasida, Xitoy terma jamoasi aʼzosi. 2016-yilgi Yozgi Olimpiada oʻyinlari bronza medali va 2020-yilgi Yozgi Olimpiada oʻyinlari kumush medali sovrindori, 2013-yilda 51 kg gacha vazn toifasida Jahon chempioni, ikki karra Osiyo chempioni. Faoliyati. 2007-yildan beri u kurash bilan shugʻullanadi, birinchi murabbiyi Liu Xay. Boʻyi 158 sm boʻlgan u eng engil toifada (48–51 kg) chiqish qildi. U 2010-yilda xalqaro turnirlarda debyut qilib, Xitoyda o‘smirlar o‘rtasidagi Osiyo chempionati va Budapeshtdagi (Vengriya) o‘smirlar o‘rtasidagi Jahon chempionatida (51 kg gacha toifa) g‘olib chiqdi. 2011-yilda Toshkentda (Oʻzbekiston) bo‘lib o‘tgan Osiyo chempionatida 48 kg gacha vazn toifasida u finalda mongoliyalik sportchi Tsogtbazarin Enxjargalni mag‘lub etgandi. Oʻsha yilning sentyabr oyida boʻlib oʻtgan Jahon chempionatida u 51 kg gacha vazn toifasida 8-oʻrinni egalladi. 2012-yilgi Yozgi Olimpiada oʻyinlarida Sun Yanan 48 kg gacha vazn toifasida saralashda yutqazib, ishtirok etmadi. Oʻsha yilning sentyabr oyida u Kanadada boʻlib oʻtgan Jahon chempionati finaliga chiqdi, ammo finalda kanadalik Jessica McDonaldga yutqazdi. 2013-yilda u 51 kg gacha vazn toifasida finalda mongoliyalik Erdenechimegiin Sumyaani mag‘lub etib, Jahon chempionligini qo‘lga kiritdi. 2014-yili Inchxonda (Koreya Respublikasi) bo‘lib o‘tgan Osiyo o‘yinlarida Sun 48 kg gacha vazn toifasida ishtirok etib, finalda Eri Tosakaga yutqazib, kumush medalni qo‘lga kiritgan edi. 2016-yilgi Osiyo chempionatida u finalda qozog‘istonlik sportchi Irina Borisovani mag‘lub etgandi. 2016-yilgi Yozzgi Olimpiada oʻyinlarida bronza uchun kurashda Qozogʻiston vakili Julduz Eshimova gʻalaba qozondi. 2017-yil Dehlida (Hindiston) bo‘lib o‘tgan Osiyo chempionatida Sun 5-o‘rinni egallab, Parijdagi (Fransiya) Jahon chempionatiga yo‘llanma oldi.